Tadqiqotchilari App Store’da maxfiylik siyosatini buzgan 250dan ziyod mobil ilova mavjudligini aniqlashdi, deya xabar bermoqda Arstechnica.SourceDNA tadqiqotchilik kompaniyasi foydalanuvchilarning shaxsiy ma’lumotlarini to‘playdigan 256ta mobil ilovani aniqlashdi, shu paytgacha taxminan 1 mln kishi mazkur ilovalarni o‘z iPhone smartfonlariga yuklab olishgan. Ushbu ro‘yxatdagi ilovalarni ishlab chiqqan dasturchilar shaxsiy ma’lumotlarni faqatgina dasturiy ta’minot yaratuvchilariga yuboradigan qilishgani aytilmoqda. “Biz birinchi marotaba App Store’da foydalanuvchilar ma’lumotlarining dahlsizligi buzilishiga guvoh bo‘ldik”, - dedi SourceDNA loyihasi asoschisi Neyt Louson. “Bu foydalanuvchilarning shaxsiy ma’lumotlarini olish mumkin bo‘lgan juda murakkab vositalardir. Albatta, Apple singari kompaniyalar bu kabi harakatlar yo‘lini to‘sa oladi”, - deya qo‘shimcha qildi u. Louson zararli ilovalar ro‘yxatini Apple’ga topshirganini ham qayd etib o‘tdi.